Die Preekstudies en liturgiese voorstelle: Woord en fees – Advent 2012 tot Koninkrykstyd 2013 – is ’n hulpmiddel vir die voorbereiding van eredienste en die ontwikkeling van preke. Dit volg die seisoene van die kerkjaar, en maak gebruik van die teksrooster Revised Common Lectionary, Jaar C. Die Preekstudies en liturgiese voorstelle kan gebruik word saam met die ander publikasie in die reeks, naamlik die Woord en lewe (voorheen Leesrooster)
Die Fakulteit Teologie van die Universiteit Stellenbosch bied 'n drie-jarige beurs vir voornemende doktorale studente in Nuwe Testament. Die beurs beloop R15 000 per jaar waarvan die voortsetting na die eerste jaar onderhewig is aan genoegsame vordering. Voorkeur sal gegee word aan aansoekers wat 'n eksegetiese studie van die Sinoptiese Evangelies of 'n kritiese studie van die werk van enige kontemporêre NuweTestamentikus wil onderneem.
Vir toelating tot die PhD-program in Nuwe Testament moet aansoekers verkieslik oor Grieks III of 'n ekwivalente kwalifikasie en 'n toepaslike M-graad beskik. Die doktorale studie aansoek moet aanlyn voltooi word by www.maties.com teen 30 November 2012. Ten einde vir die beurs oorweeg te word, moet 'n volledige CV en 'n enkelbladsy-uiteensetting van die fokus van die beoogde studie by Dr Marius Nel (epos Hierdie e-pos adres is teen spambotte beskerm, jy moet JavaSkrip op jou webblaaier ontsper om dit te kan sien ) ingedien word, ook teen 30 November 2012. Heg 'n volledige akademiese rekord en afskrifte van graadsertifikate aan.